Ciwano êzidîyo pawitoxê heqî û aktîvîst Şêx Paşa bajarê Duhokî yê Başûrê Kurdîstanî de ame kiştene.
Şêx Paşayî semedê êzidîyanê ke hêrişê DAÎŞî yê vera Şingalî ra remayî kampaynayê hetkarîye amadakerdêne. Şêx Paşayo ke bi kampanyayanê hetkarîye yeno naskerdene ke hetê kesanê ke nasnameyê înan nêno zanayene ra bi çeke ame mirênayene.
Şêx Paşayî vera pêkerdişê Bexdad û Hewlêrî zî nêrazîbîyayîşo pêt ramojnabi. Derheqê qewimîyayîşî de cêpêrsayîş dest pêkerd la heta nika kesêk nêame destbendkerdene.
Hewteyo ravêrte zî qezaya Şêxan de aktîvîst Beşîr Kuriya amebi qetilkerdene.
